आज की युवा पीढ़ी विलासी, व्यसनाधीन है, ऐसा कहा जाता है. इस बारे में चिंता भी व्यक्त की जाती है. लेकिन उस पर चिंतन नहीं होता. चिंतन किया तो समझ में आएगा कि संपूर्ण युवा पीढ़ी वैसी नहीं है. और एक बात यह भी है कि आज की अवस्था के लिए हम ही जिम्मेदार हैं, यह भी ध्यान में आएगा. संस्कार करने वाले, अच्छे वातावरण और वैचारिक, विवेकनिष्ठ व्यासपीठों का निर्माण करने की हमारी जिम्मेदारी हमने सही तरीके से नहीं निभाई, यह भी ध्यान में आएगा. युवा शक्ति ज्वाला के समान होती है. अंधे बनकर वे दुनिया में आग भड़काना शुरू ना करे, इसके लिए उन पर संस्कार होने चाहिए. उनके सम्मुख वैसे आदर्श रखने चाहिए. उनके नेता, उनके सहयोगी जो करते है, वे भी वही करेंगे.